ארדן מתנגד לבקשת המשטרה לקבל סמכות חיפוש על גופם של עצורים עירומים - 0404
20:23 | הטרור נמשך: פצועה בפיגוע אבנים סמוך לאבני חפץ שבשומרון
19:59 | גל טרור ביהודה ושומרון: כל הדיווחים והעדכונים | הצטרפו למהדורת חדשות 20
דף הבית > חדשות > ארדן מתנגד לבקשת המשטרה לקבל סמכות חיפוש על גופם של עצורים עירומים
ארדן מתנגד לבקשת המשטרה לקבל סמכות חיפוש על גופם של עצורים עירומים
השר לבטחון פנים, גלעד ארדן, הודיע כי הוא מתנגד לבקשת המשטרה לקבל סמכות חיפוש על גופם של עצורים כאשר הם עירומים, ארדן שוחח עם יו״ר ועדת החוקה ניסן סלומיאנסקי וביקש ממנו לא לקדם את סעיף החוק העוסק בסמכות זו.
ארדן: "מדובר בסמכות חריגה וקשה הפוגעת בזכויות עצורים ופרטיותם ואין לאשר סמכות כזו אלא רק במקרים חריגים ביותר וכאשר הדבר נדרש כדי למנוע הברחת אמצעים שיש בהם כדי לסכן את ביטחונם של השוטרים או של אנשים אחרים. רק השבוע הקמתי ועדה ציבורית שתפקידה לאזן ולהגן על זכויות עצורים ולא אאפשר פגיעה כזו בזכויות עצורים מבלי שנחיצותה תיבחן בצורה היסודית ביותר".
בימים אלו מתקיים דיון בוועדת החוקה בנוגע להצעת חוק שקודמה על ידי משרד המשפטים בשיתוף עם משטרת ישראל והמשרד לבטחון פנים ומבוססת על מסקנות ועדת לוין ועוסקת בסמכויות החיפוש של משטרת ישראל. הצעת החוק הינה משנת 2014, עוד טרם כניסת ארדן לתפקידו, והוחל עליה דין רציפות לכנסת הנוכחית ביום 27.6.2016. החוק הינו חוק באחריות משרד המשפטים.
לאחרונה פנתה המשטרה וביקשה מיו"ר וועדת החוקה לקדם ולאשר בנפרד מהחוק הכולל (חוק ארוך ומורכב שספק אם יאושר בכנסת הנוכחית) את הסעיף העוסק בסמכות חיפוש חזותית על הגוף בעת קבלת עצור למשמורת.
השר ארדן לא היה כלל מודע לבקשת המשטרה לפצל סעיף זה ולקדמו בנפרד בועדת החוקה ולאור העובדה שרק השבוע הכריז השר ארדן על הקמת ועדה ציבורית שתבחן את האיזון הנדרש בין זכויות העצורים ובין צרכי החקירה, הודיע השר ארדן ליו"ר וועדת החוקה על התנגדותו לאישור הסעיף במתכונתו הנוכחית.
הטרור נמשך: פצועה בפיגוע אבנים סמוך לאבני חפץ שבשומרון
גל טרור ביהודה ושומרון: כל הדיווחים והעדכונים | הצטרפו למהדורת חדשות 20
20:23 13/12/2018הטרור נמשך: פצועה בפיגוע אבנים סמוך לאבני חפץ שבשומרון
19:59 13/12/2018גל טרור ביהודה ושומרון: כל הדיווחים והעדכונים | הצטרפו למהדורת חדשות 20